AQUA รายได้ Q3 ทะลัก 90 ลบ. หนุนกำไรโต 57%
AQUA รายได้ไตรมาส 3/65 ทะลัก 90 ลบ. หนุนกำไรโต 57% แตะ 41.72 ลบ. จากปีก่อนกำไร 26.56 ลบ. ส่วนงวด 9 เดือนกำไร 646.82 ลบ. เพิ่มขึ้นกว่า 10 เท่าตัว จากปีก่อน 52.36 ลบ.
AQUA รายได้ไตรมาส 3/65 ทะลัก 90 ลบ. หนุนกำไรโต 57% แตะ 41.72 ลบ. ส่วนงวด 9 เดือนกำไร 646.82 ลบ. เพิ่มขึ้นกว่า 10 เท่าตัว
14 พ.ย. 2565

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยเป็นผลมาจากบริษัทฯ มีรายได้รวม 90.34 ล้านบาท เพิ่มขึ้น 19.78 ล้านบาทจากไตรมาส 3/64 สาเหตุหลักมาจากรายได้จากการให้บริการเพิ่มขึ้นจำนวน 3.09 ล้านบาท จาก บริษัท มันตรา แอสเซ็ท จำกัด ซึ่งเป็นบริษัทย่อย ที่บริษัทถือหุ้นอยู่ในสัดส่วนร้อยละ 99.99 รับรู้รายได้จากการเข้าทำสัญญาเช่าทรัพย์สินกับบริษัท ธนบุรี รีแฮบเซ็นเตอร์ (ทีเอชอาร์) จำกัด เริ่มรับรู้รายได้ตามสัญญาตั้งแต่วันที่ 1 กันยายน 2565 เป็นต้นไป รวมทั้งรายได้อื่นจำนวน 16.92 ล้านบาท เพิ่มขึ้นจำนวน 16.69 ล้านบาท จากการรับรู้รายได้ค่าสินไหมทดแทนของกลุ่มอสังหาริมทรัพย์เพื่อการลงทุน
นอกจากนั้นยังได้รับส่วนแบ่งกำไรจากเงินลงทุนในบริษัทร่วม จำนวน 57.97 ล้านบาท เพิ่มขึ้น 10.91 ล้านบาท เมื่อเทียบกับไตรมาสที่ 3 ของปี 2564 สาเหตุหลักมาจากรับรู้ส่วนแบ่งกำไรในบริษัท อีสเทอร์น พาวเวอร์ กรุ๊ป จำกัด (มหาชน) หรือ EP จำนวน 56.36 ล้านบาท เพิ่มขึ้น 9.30 ล้านบาท เมื่อเทียบกับไตรมาส 3/64 และรับรู้ส่วนแบ่งกำไรใน บริษัท ไทยพาร์เซิล จำกัด (TP) จำนวน 1.61 ล้านบาท หลังจากการเข้าลงทุนเมื่อวันที่ 27 ก.ค.65
ขณะที่ผลการดำเนินงานงวด 9 เดือนสิ้นสุดวันที่ 30 ก.ย.65 กลุ่มบริษัทมีผลกำไรส่วนที่เป็นของบริษัทใหญ่จำนวน 646.82 ล้านบาท เพิ่มขึ้น 594.46 ล้านบาท เมื่อเทียบกับช่วงเดียวกันของปี 64 ซึ่งมีผลกำไรจำนวน 52.36 ล้านบาท เป็นผลมาจากในไตรมาส 2/65 บริษัทฯได้มีการขายธุรกิจสื่อโฆษณานอกบ้านทั้งหมดให้แก่ผู้ซื้อ (PLANB) ทำให้มีกำไรจากการจำหน่ายเงินลงทุนทั้งสิ้น 588.27 ล้านบาท